Tuis	by Soul Things
Mei 12, 2014 in Uncategorized
Soos water verander in wyn so verander die Helige Gees ons mense se woorde in Wonderwerke
Uit die mond van ‘n mens kom vat die Heilige Gees ons gebede op na ons Hemelse Vader en met die aksie word ons woorde omgeskakel in ‘n wonderwerk. Slegs deur die Here se genade verander ons woorde en die Here sien dit is goed en seën dit
Hier kan ons aardse wesens wat niks eintlik is nie met die Maker van die heelal God van al die eeue te kan praat. Ons kan met Hom oor ons dinge en problem praat. Ons kan hom aanroep enige tyd dag of nag. Of jy gister in die kerk gesit het of jy nog nooit jou voete in ‘n kerk gesit het nie. Al wat jy kan doen is om net te begin praat Hy luister. Hy oordeel nie soos mense nie Hy verstoot nie soos aardse mense. Hy gee net. Hy gee liefde, vertroosting, leiding deur gevaar en bekommernis. Hy is so opgewonde oor ons, ek en jy.
Sien ons Hom soos Hy ons sien? In en met liefde. Ek sukkel daarmee ek moet erken. Ek sou nie so lief vir mense gewees het nie en ek sou ook nie my Enigste Seun gestuur het nie. Ek dink nie ons breine kan ooit die grootheid van Sy liefde ooit kan verstaan nie. Ons wil so graag weet wat in die toekoms gaan gebreur. Hoekom? Sal jy dit kan verstaan? Sal jy genoeg krag kan hê om die impak van die hele prentjie te kan hanteer. Ek glo nie so nie.
Deur Sy hande vloei al die drade van al die mense wat ooit geleef het en wat nog gaan lewe. Hy weet presies waar om watter draad te vleg. Hy maak nooit ‘n fout nie. Elke besluit is deurdenk en presies. Nou vra ek jou weer Glo jy in gebed. Kan jy ooit dink dat jou gebed jou pad verander. Dit gooi nie Sy hele beplanning uit nie die prent wat Hy weef pas aan. Hy is ongelooflik. Hy is pryswaardig. Hy is my Almagtige God Skepper van Hemel en Aarde.
Vanoggend is daar ‘n klop aan jou deur. Jy maak oop en daar staan ‘n man wat jy nog nooit in jou hele lewe gesien het nie. Jy groet beleefd en half en half sku “Kan ek help vra jy” “Goeie Morê ek is hier vir u pakkie” “My pakkie vra jy met ‘n duidelike frons?” ” Ja mevrou u pakkie” Nog steeds staar jy die man aan asof hy van Mars af kom. Hy praat jou taal maar jy verstaan nie wat hy vir jou sê nie.
“Mevrou vandag dra ek jou pakkie seer vir jou” en voordat jy nog kan dink en ‘n woord sê voel jy net die swaar klip in jou hart lig op en die dooie gevoel maak plek vir iets veerlig. Daar staan jy nog en die man verdwyn om die hoek. Jy wou nog vra vir hoe lank en hoe ….. maar dit is nie belangrik nie. Jy het jou veerlig hart vir ‘n kort rukkie terug. Jy storm jou huis binne en giggel skoon.
Dit is presies wat ek glo. Ek glo elke keer as jy vir iemand bid dan lig jy ‘n hart. Jy maak ‘n swaar seer hart vir ‘n sekonde ‘n meringue hart. Wat lekker is as jy vir iemand anders bid vat dit niks van jou af weg nie. Dit is net sommer lekker. Jy kan nooit daardie mens se pakkie weg vat nie of die seer beter maak nie of sy kind wat te vroeg weg gevat is terug gee nie maar jy kan vir ons liewe Vader net weer herinner aan hom of haar.
As daar dood in ‘n familie is dan storm ‘n massa mens op die familie af en mens stoei mekaar skoon net om te wys dat hulle omgee en soos die dae weke word en die weke word jare dan is die wat saam met hulle stap word minder. Almal het ‘n pakkie ek weet dit en verstaan dit maar probeer dit vir ‘n week bid vir 3 ander mense. Jy hoef slegs hulle name te noem jy hoef nie ‘n Standard 7 opstel voor te dra nie. Die Here weet presies wat aangaan. Kyk na die week hoe jy voel en glo my jy sal wil aanhou.
You will be blessed when you are blessing others.
Maart 19, 2014 in Uncategorized
Vanoggend verifies ek my vir iemand wat ek al my hele lewe ken. Hoe kan die person so optree dink ek. Die persoon is die een wat altyd vir jou ‘n Bybel teks sal sms maar jy kan duidelik sien waar hulle prioriteite is, dink ek hardop in my kantoor. En toe …. Soos die engelsman sal sê “the penny dropped”. Jy Retha is ook ‘n “Double Agent”. Jy het ook al iemand anders se lewe begeer, jy het al geskinder, jy het al gejok. Die arme 10 gebooie in jou lewe lyk soos ‘n kar wat ‘n goeie panelbeater soek. Vol duike en roeskolle.
Ek kies om ‘n sondige mens te wees so eerlik as wat my natuur my toe laat om te wees. Ek is skuldig aan so baie verkeerde dinge die wat ek van weet en die spul wat ek nie eers van weet nie. Ek wil nie ‘n dubelle agent wees nie. Ek wil nie opsetlik iemand anders wees wat ek nie is nie. Dit vat al klaar inspanning om net 1 lewe te leef wat nog te sê van 2 in 1. Na al die het ek net besef mense gaan jou ontstel. Net soos wat jy mense ontstel. Jy kan nie woede oor iemand anders in jou lyf saam dra nie want daai korreltjie word later ‘n rots in jou sak. Laat gaan…
Jy sal geoordeel word soos wie en wat jy is. Jy maak nie iemand anders se oordeel meer seker of meer intens nie. Dit is nie jou reg nie dit is net in God se hande. So vererg jou, klap jou tong hoe hard, swaai jou wysvinger in die lug want dit is al wat hieroor kan gebeur. Dan as jy gekalmeer het en afgeblaas het sê dankie vir die ondervinding dit klink simpel en mal maar jy is ‘n beter mens daarna want jy het ‘n keuse gemaak. Elke dag het sy dinge en almal saam bou die legkaart van jou lewe. by Soul Things
Januarie 7, 2014 in Uncategorized
Net soos die eerste strale van ‘n nuwe dag so het 2014 se eerste strale kom breek.
Die gaan ‘n jaar wees van onthou. Ek was lanklaas so opgewonde oor ‘n jaar. Ek kan natuurlik verkeerd wees maar ek glo die jaar is vol potensiaal.
Ja daar mag dalk seer en verlies wees maar daar is net soveel ruimte vir liefde, vrede, geloof en HOOP.
Ek wil net sê welkom 2014 dit is great om jou te ontmoet.
Ek bid seën toe vir almal en voorspoed en sakke vol liefde, verdraagsaamheid en omgee. Mag dit die jaar wees waarin ons almal ‘n posetiewe verskil kan maak in iemand se lewe.
Gisteraand laat terwyl die reën sag buite in die Vrystaat val kom vra die Here sag in my hart “Retha wat is jy werd?” Daar lê ek stom geskrik want ek kan nie dit beantwoord nie. Ja ek weet die Here is lief vir my en al die dinge wat daarmee gepaard gaan maar die vraag bly staan. “Wat is jy werd?” Is jy werd wat op jou Salaris Strokie gedruk word elke maand? Is jy meer werd of is jy minder? Meet jy jouself teen wie se skaal? Jou familie sin of jou werk of jou eie skaal. Hoe akkuraat is die skaal?
Die Here se skaal is groter as wat ons sin is dink ek. Jy my liewe vriend en vriendin is meer werd as wat jy ooit sal kan besef. Jou waarde is nie op ‘n aardse vlak meetbaar nie want ons verstaan dit nie. Ons is gemaak met Godelike liefde. Deur Hande wat alles gemaak het. Jy is so kosbaar. Jy is belangrik. Jy moes hier nou op die oomblik hier gewees het. Omdat jy hier is het jy ‘n impak om iemand se lewe. Jy raak iemand anders wat net soos jy waardevol is se lewe aan. Jy kan van jou uniekheid deel want dit kan nooit opraak nie. Jy is pragtig, ongelooflik kosbaar en wonderlik. Die Here het so ‘n groot plan vir jou. Jy is sy kristal waardeur die lig sal vloei en ‘n reënboog van kleure sal terug weerkaats.
Onthou altyd jy is meer werd as wat ‘n stukkie papier sê of wat ‘n ander mens vir jou kan sê. Die Here sê jy is die moeite werd.
In ‘n veilige plek
Hoe harde die winde om my geestelike lyf waai en woed hoe veiliger vou die Here se hande om my. Die gevoel van veiligheid is so ongelooflik en ek weet dat ek op die veiligste plek ooit is. Niks sal my uit my Vader se hande kan ruk nie en dit is presies waar ek nou wil wees.
Wou net die paar sinnetjies met julle deel.
Dankie vir al die bemoedigende woorde en liefde
Gebreekte Kam – Die kas sonder Hoop
Oktober 31, 2013 in Uncategorized
In die Bybel is daar ‘n teks “Waarmee sal jy sout sout maak?” As jy jou doel, rigting verloor het, hoe bid jy dit terug? My lewe het verlede jaar April begin verander en tot nou toe vir die eerste keer in 40 jaar kom ons nie op dreef nie. Ek is ‘n kam sonder tande. Ek is nog ‘n kam maar my doel is nou so bietjie deurmekaar stukkend.
Mense wat so nie aan die gang kan kom nie het my altyd so geirreteer. Ai tog staan op stof jou self af en kom net weer in die swing of things. Ai tog. Ek kyk vir myself in die spieel en sien myself maar ek ken nie die gesig nie. Ek ken nie die vrou wat eweskielik geen wortels meer het nie.
Ek is al moeg vir my eie depressie. Kom daar oor. Jy kan. Ek is in Bemarking al vandat ek 19jaar oud is en al my planne en idees wat flater vry was flop nou op daagliks. As dit nie so sad was nie het ek begin lag. Ek is dom en stom. Ek kyk op en bid kliphard maar ek kan nie die doel met die kam sonder tande sien nie.
Ek staan skuldig die een wat begin het om te blog oor Hoop is hoop leeg. Maar ek sal weer my kam tande terug kry en vir julle Hoop bring. Watch this space!
Onlangse inskrywings	Water verander in wyn!
Onlangse kommentarelora2me oor Dra my pakkie!tina10 oor Dra my pakkie!monicahaddad oor Are you a double agent?ek-myself oor Are you a double agent?tantekoba oor Are you a double agent?Argiewe	Mei 2014
Last 30 days: 2 number_format_thousands_sep306